Paul Shaffer

**Paul Allen Wood Shaffer** (født 1949) er en kanadisk-amerikansk musiker, skuespiller, tegnefilmstemmeinnehaver, forfatter, komiker og komponist. Han er best kjent som kapellmester for The CBS Orchestra‎ på TV-showet *[[The Late Show with David Letterman]]* (1993 til 2015).

## Karriere

Shaffer begynte sin karriere som pianist på en toppløsbar i Toronto i Canada. Han ga seg selv et års pause fra studiene for å se om han greide å bli musiker på heltid. 

### Godspell
I 1972 var han med å spilte piano for to jenter som var på audition for Toronto-produksjonen av Godspell. En av komponistene av Godspell, Stephen Schwartz, likte det han hørte av Shaffer og ansatte han på flekken som kapellmester for Toronto-produksjonen. Martin Short, Dave Thomas, Victor Garber, Eugene Levy, Gilda Radner, Andrea Martin og Nancy Dolman var noen av de andre som var med i besetningen.

Han spilte piano i The Magic Show på Broadway i 1974. 

### Saturday Night Live
I 1975 fikk han jobben som kapellmester i Saturday Night Live, og var dermed med i originalbesetningen for NBCs populære show og fortsatte med dette fram til 1980. 

### A Year at the Top
Han hadde en liten pause fra Saturday Night Live da han var med CBS TV-serien A Year at the Top i 1977. Serien varte bare i 5 episoder, fra 5. august til 2. september 1977.  

### Kapellmester for Letterman
1. februar 1982 ble han orkesterleder for The World's Most Dangerous Band i David Lettermans Late Night with David Letterman, som gikk like etter The Tonight Show starring Johnny Carson, frem til 25. juli 1993, da han ble med Letterman over til CBS og Late Show with David Letterman. 1. februar 2013 hadde Shaffer vært Lettermans side-kick og kapellmester i 31 år.
Shaffer er talsmann for Epilepsy Canada. Han har også skrevet åpningsvignetten til Late Show with David Letterman.

### It's Raining Men
Paul Shaffer har sammen med Paul Jabara skrevet 1980-tallshiten It's Raining Men. Sangen ble opprinnelig skrevet til Donna Summer, men Summer som hadde blitt "født på ny" likte ikke sanglinjer som It's Raining Men Hallelujah og It's Raining Men Amen!, og sende neste dag en bibel til Paul Jabara. Diana Ross, Cher og Barbra Streisand takket alle nei til sangen. Sangen ble utgitt av Weather Girls i oktober 1982. Senere har Geri Halliwell spilt den inn på nytt.

### Andre opplysninger
Shaffer var kapellmester ved avslutningsseremonien til OL i Atlanta i 1996. Han spilte sammen med Blues Brothers i pauseshowet i Super Bowl i 1996.

Shaffer og The World's Most Dangerous Band fremførte Chuck Berrys sang Roll over Beethoven til filmen Beethoven fra 1992.

Paul Shaffer var med i filmen Se hvem som snakker, der John Travolta var en av hovedrolleinnehaverne.

Shaffer var kapellmester under The Concert for New York City etter 11. september 2001. Han hadde også med seg The CBS Orchestra som var backupband under konserten.

Paul Shaffer har fått en gate oppkalt etter seg i sin fødeby Thunder Bay i Ontario i Canada. Den har navnet Paul Shaffer Drive.

Paul Shaffer har en stjerne på Canada's Walk of Fame.

12. desember 2008 ble Shaffer tildelt Order of Canada, som er den høyeste sivile utmerkelsen i Canada.

Paul Shaffer er best kjent som pianist, men han spiller også munnspill.

Shaffer ble portrettert av Aaron Lustig i filmen The Late Shift fra 1996.

## Voksenliv
Paul Shaffer giftet seg i 1990 med Cathy Vasapoli og de har barna Victoria Lily Shaffer (født 8. april 1993) og William Wood Lee Shaffer (født 21. januar 1999).

## Filmografi
* *[[How I Met Your Mother]] –* Seg selv (1 episode, 2013)
* *[[Dylanology]] ([[2011]])* (filming) *–* Seg selv
* *[[Law & Order: Criminal Intent]] – *Seg selv (1 episode, 2008) 
* *[[Hope & Faith]] –* Seg selv (1 episode, 2005)
* *[[House of Mouse]] [[Hermes]]* (5 episoder, 2001-2002)
* *[[Ed]] Irv Nadler* (1 episode, 2002)(NBC)
* *[[Man on the Moon (film)|Man on the Moon]] (1999)* (ukreditert) – Letterman Band
* *[[Hercules]] [[Hermes]]* (3 episoder, 1998-1999)
* *[[Blues Brothers 2000]] (1998)* – Marco
* *[[Cosby]] *(1 episode, 1998) – Seg selv
* *[[Hercules]] (1997)* (stemme) – Hermes
* *[[Flash Gordon (serie 1996)|Flash Gordon]] (1996)* (TV-serie) – Dr. Hans Zarkov
* *[[Late Show with David Letterman]] ([[1993]]-) ([[CBS]])
* *Se hvem som snakker(1990) –* Taxi Businessman
* *Scrooged (1988) –* Street Musician
* *Heartbeat (1987)* (V) – Filmmaker's Assistant
* *Viva Shaf Vegas (1986)* (TV) – Paul
* *This Is Spinal Tap (1984) –* [[Artie Fufkin]]
* *Late Night with David Letterman (1982–1993 (NBC)
* *[[Saturday Night Live]] (23 episoder, 1976-1980)([[NBC]])*
* *[[Mr. Mike's Mondo Video]] (1979) –* Jack Lord organist
* *A Year at the Top Paul (5 episoder, 1977)

== Bøker ==
* *We'll Be Here For the Rest of Our Lives: A Swingin' Show-biz Saga'' ISBN 978-0-385-52483-4

## Referanser


## Eksterne lenker
* 
* Biografi hos CBS.com
* Late Show UK – fansite
* Paul Shaffer hos NNDB
* Paul Shaffer hos Godspell.ca
* Paul Shaffer’s Day in Rock
* Letterman's bandleader Shaffer receives Order of Canada